|  |  |
| --- | --- |
| **ORDIN ADMINISTRATIE PUBLICA 1170/2015** | ***Vigoare*** |
| **Emitent: Ministerul Sanatatii Domenii: Sanatate** | **M.O. 721/2015** |
| Ordin pentru modificarea si completarea Ordinului ministrului sanatatii nr. 450/2015 privind aprobarea modului de administrare, finantare si implementare a actiunilor prioritare pentru tratamentul interventional al pacientilor cu accident vascular cerebral acut |

M.Of.Nr.721 din 25 septembrie 2015                               [Sursa Act:Monitorul Oficial](http://www.program-legislativ.ro/fisiere_lex/index.php?file=M.Of.Nr.721.pdf&p=lex)

**ORDIN Nr. 1.170
pentru modificarea si completarea Ordinului ministrului sanatatii**

**nr. 450/2015 privind aprobarea modului de administrare, finantare**

**si implementare a actiunilor prioritare pentru tratamentul interventional**

**al pacientilor cu accident vascular cerebral acut**

 Vazand Referatul de aprobare nr. N.B. 8.295 din 14 septembrie 2015 al Serviciului medicina de urgenta din cadrul Ministerului Sanatatii,
 avand in vedere art. 100 alin. (5) si (6) si art. 368 lit. e) din Legea nr. 95/2006 privind reforma in domeniul sanatatii, republicata,
   in temeiul art. 7 alin. (4) din Hotararea Guvernului nr. 144/2010 privind organizarea si functionarea Ministerului Sanatatii, cu modificarile si completarile ulterioare,

 **ministrul sanatatii** emite urmatorul ordin:

 **Art. I.** - Ordinului ministrului sanatatii nr. 450/2015 privind aprobarea modului de administrare, finantare si implementare a actiunilor prioritare pentru tratamentul interventional al pacientilor cu accident vascular cerebral acut, publicat in Monitorul Oficial al Romaniei, Partea I, nr. 245 din 9 aprilie 2015, se modifica si se completeaza dupa cum urmeaza:
 **1. Articolul 1 se modifica si va avea urmatorul cuprins:** **Art. 1.** - (1) Modul de administrare, finantare si implementare a actiunilor prioritare pentru tratamentul interventional al pacientilor cu accident vascular cerebral acut, denumite in continuare AP-AVCAc, se deruleaza in conformitate cu prevederile prezentului ordin.
 (2) Actiunile prioritare prevazute la alin. (1) se adreseaza cazurilor critice de accident vascular cerebral acut, iar costurile specifice pentru tratamentul acestor pacienti care nu pot fi acoperite din fondurile obtinute pe baza contractelor cu casele de asigurari de sanatate judetene, a municipiului Bucuresti si Casei de Asigurari de Sanatate a Armatei, Ordinii Publice, Sigurantei Nationale si Autoritatii Judecatoresti (C.A.S.A.O.P.S.N.A.J.) vor fi suportate din fondurile alocate acestor actiuni.
 (3) AP-AVCAc sunt destinate numai bolnavilor care nu au beneficiat de materiale sanitare specifice, dispozitive si altele asemenea in cadrul programelor nationale de sanatate curative finantate de la bugetul Fondului national unic de asigurari sociale de sanatate.
 (4) AP-AVCAc sunt elaborate, derulate si finantate de catre Ministerul Sanatatii si se implementeaza prin unitati sanitare care au in structura sectii/compartimente de neurologie.
 **2. La articolul 2, alineatul (3) se modifica si va avea urmatorul cuprins:** (3) Pentru perioada 2015-2018 componenta AP-AVCAc se aproba prin ordin al ministrului sanatatii, pe baza propunerilor inaintate Ministerului Sanatatii de catre Societatea de Neurologie din Romania.
 **3. La articolul 2, alineatul (4) se abroga.** **4. La articolul 7, alineatul (1) se modifica si va avea urmatorul cuprins:** **Art. 7.** - (1) Pentru fondurile alocate la titlul 20 «Bunuri si servicii», directiile de sanatate publica judetene si a municipiului Bucuresti incheie contracte pentru derularea AP-AVCAc, conform modelului prevazut in anexa nr. 1, cu spitalele nominalizate din subordinea ministerelor si institutiilor cu retea sanitara proprie, precum si a autoritatilor administratiei publice locale.
 **5. Articolul 9 se modifica si va avea urmatorul cuprins:** **Art. 9.** - (1) In baza contractelor incheiate conform prevederilor art. 7 alin. (1), directiile de sanatate publica judetene si a municipiului Bucuresti deconteaza cheltuieli de natura bunurilor achizitionate pentru desfasurarea activitatilor prevazute in AP-AVCAc.
 (2) Directiile de sanatate publica judetene si a municipiului Bucuresti deconteaza contravaloarea bunurilor achizitionate pentru desfasurarea activitatilor prevazute in AP-AVCAc, in limita sumelor disponibile cu aceasta destinatie, in ordine cronologica, in termen de pana la 60 de zile calendaristice de la data depunerii documentelor justificative pentru bunurile achizitionate conform contractelor incheiate.
 **6. La articolul 10, literele a) si e) se modifica si vor avea urmatorul cuprins:** a)evalueaza si fundamenteaza anual necesarul de resurse financiare in raport cu obiectivele si activitatile propuse pentru AP-AVCAc pe baza indicatorilor realizati in anul precedent si propune spre aprobare ministrului sanatatii alocarea fondurilor AP-AVCAc, precum si repartitia fondurilor pe spitale, pe baza fundamentarii CL-AVCAc si a propunerilor formulate de catre directiile de specialitate din cadrul Ministerului Sanatatii, directiile de sanatate publica judetene si a municipiului Bucuresti sau spitale, dupa caz;
   .....................................................................................

 e)avizeaza solicitarile de finantare lunara ale directiilor de sanatate publica judetene si a municipiului Bucuresti, precum si ale unitatilor sanitare care deruleaza AP-AVCAc, realizeaza centralizarea acestora si o inainteaza catre Directia generala buget si contabilitate, pentru intocmirea cererilor de deschideri de credite;
 **7. La articolul 10, dupa litera g) se introduce o noua litera, litera h), cu urmatorul cuprins:** h)propune misiuni de control si persoane care pot participa la acestea, pe baza propunerilor CL-AVCAc.
 **8. La articolul 12, litera g) se abroga.** **9. La articolul 15, litera h) se modifica si va avea urmatorul cuprins:** h)inregistreaza cazurile tratate in Registrul national al accidentelor vasculare cerebrale ce va fi elaborat de Societatea de Neurologie din Romania.
  **10. La articolul 24 litera a), dupa punctul 8 se introduc doua noi puncte, punctele 9 si 10, cu urmatorul cuprins:** 9. Spitalul Clinic Judetean de Urgenta Cluj-Napoca;
10. Spitalul Judetean de Urgenta «Sfantul Ioan cel Nou» Suceava**.** **Art. II.** - Directiile de specialitate din Ministerul Sanatatii, directiile de sanatate publica judetene si a municipiului Bucuresti si unitatile sanitare care deruleaza actiunile prioritare pentru tratamentul pacientilor critici cu leziuni traumatice acute vor duce la indeplinire prevederile prezentului ordin.
 **Art. III.** - Prezentul ordin se publica in Monitorul Oficial al Romaniei, Partea I.

p. Ministrul sanatatii,
**Dorel Sandesc,**
secretar de stat

 Bucuresti, 18 septembrie 2015.
 Nr. 1.170.